CELEX: 32021D0869
Language: lt
Date: 2021-05-27 00:00:00
Title: Komisijos įgyvendinimo sprendimas (ES) 2021/869 2021 m. gegužės 27 d. kuriuo, siekiant pratęsti priemonių, kuriomis užtikrinama, kad į Sąjungos teritoriją nebūtų įvežti ir joje neišplistų kenkėjai kukurūziniai dykrinukai Spodoptera frugiperda (Smith), galiojimą, iš dalies keičiama Įgyvendinimo sprendimo (ES) 2018/638 nuostata dėl jo galiojimo pabaigos datos (pranešta dokumentu Nr. C(2021) 3576)

2021 5 31   
               
               
                  LT
               
               
                  Europos Sąjungos oficialusis leidinys
               
               
                  L 191/4
               
            
         KOMISIJOS ĮGYVENDINIMO SPRENDIMAS (ES) 2021/869
         2021 m. gegužės 27 d.
         kuriuo, siekiant pratęsti priemonių, kuriomis užtikrinama, kad į Sąjungos teritoriją nebūtų įvežti ir joje neišplistų kenkėjai kukurūziniai dykrinukai Spodoptera frugiperda (Smith), galiojimą, iš dalies keičiama Įgyvendinimo sprendimo (ES) 2018/638 nuostata dėl jo galiojimo pabaigos datos
         
            
               (pranešta dokumentu Nr. C(2021) 3576)
            
         
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. spalio 26 d. Europos Parlamento ir Tarybos reglamentą (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (1), ypač į jo 28 straipsnio 1 dalies g ir h punktus ir 41 straipsnio 2 dalį,
         kadangi:
         
                     (1)
                  
                  
                     Komisijos įgyvendinimo sprendimu (ES) 2018/638 (2) nustatomos neatidėliotinos priemonės, kuriomis užtikrinama, kad į Sąjungos teritoriją nebūtų įvežti ir joje neišplistų kenkėjai kukurūziniai dykrinukai Spodoptera frugiperda (Smith) (toliau – nurodytasis kenkėjas);
                  
               
                     (2)
                  
                  
                     nurodytasis kenkėjas įtrauktas į Komisijos įgyvendinimo reglamento (ES) 2019/2072 (3) II priedo A dalį kaip kenkėjas, kuris Sąjungos teritorijoje, kaip žinoma, neaptinkamas. Jis taip pat įtrauktas į Komisijos deleguotojo reglamento (ES) 2019/1702 (4) priede pateiktą prioritetinių kenkėjų sąrašą;
                  
               
                     (3)
                  
                  
                     nuo tada, kai buvo priimtas Įgyvendinimo sprendimas (ES) 2018/638, nurodytasis kenkėjas toliau sparčiai plito visame pasaulyje ir link Sąjungos teritorijos, todėl reikia būti dar budresniems ir taikyti su tame sprendime numatytais teritorijų tyrimais susijusias konkrečias priemones;
                  
               
                     (4)
                  
                  
                     be to, atvejų, kai nurodytasis kenkėjas aptinkamas ant importuojamų prekių, tebėra daug, o augalų rūšys, ant kurių aptinkamas nurodytasis kenkėjas, keičiasi. Todėl reikia atlikti papildomą nurodytojo kenkėjo fitosanitarinės rizikos vertinimą;
                  
               
                     (5)
                  
                  
                     taigi, siekiant užtikrinti tolesnę Sąjungos teritorijos apsaugą nuo nurodytojo kenkėjo įvežimo ir išplitimo, svarbu pratęsti Įgyvendinimo sprendime (ES) 2018/638 nustatytų priemonių galiojimą;
                  
               
                     (6)
                  
                  
                     todėl Įgyvendinimo sprendimo (ES) 2018/638 galiojimo pabaigos data turėtų būti pratęsta iki 2023 m. birželio 30 d., kad iki to laiko jį būtų galima peržiūrėti;
                  
               
                     (7)
                  
                  
                     todėl Įgyvendinimo sprendimas (ES) 2018/638 turėtų būti atitinkamai iš dalies pakeistas;
                  
               
                     (8)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo (ES) 2018/638 8 straipsnis pakeičiamas taip:
            
               
                  „8 straipsnis
                  Šis sprendimas taikomas iki 2023 m. birželio 30 d.“
               
            
         
         
            2 straipsnis
            Šis sprendimas taikomas nuo 2021 m. liepos 1 d.
         
         
            3 straipsnis
            Šis sprendimas skirtas valstybėms narėms.
         
         
            Priimta Briuselyje 2021 m. gegužės 27 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 317, 2016 11 23, p. 4.
         
            (2)  2018 m. balandžio 23 d. Komisijos įgyvendinimo sprendimas (ES) 2018/638, kuriuo nustatomos neatidėliotinos priemonės, kad į Sąjungą nebūtų įvežti ir joje neišplistų kenksmingieji organizmai kukurūziniai dykrinukai (Spodoptera frugiperda (Smith)) (OL L 105, 2018 4 25, p. 31).
         
            (3)  2019 m. lapkričio 28 d. Komisijos įgyvendinimo reglamentas (ES) 2019/2072, kuriuo nustatomos vienodos Europos Parlamento ir Tarybos reglamento (ES) 2016/2031 dėl apsaugos priemonių nuo augalų kenkėjų įgyvendinimo sąlygos, panaikinamas Komisijos reglamentas (EB) Nr. 690/2008 ir iš dalies keičiamas Komisijos įgyvendinimo reglamentas (ES) 2018/2019 (OL L 319, 2019 12 10, p. 1).
         
            (4)  2019 m. rugpjūčio 1 d. Komisijos deleguotasis reglamentas (ES) 2019/1702, kuriuo Europos Parlamento ir Tarybos reglamentas (ES) 2016/2031 papildomas nustatant prioritetinių kenkėjų sąrašą (OL L 260, 2019 10 11, p. 8).